Marie Lucia Monsheneke

Marie Lucía Monsheneke Bitimina (Kinhsasa, Kongoko Errepublika Demokratikoa), Euskal Herrian bizi den afrikar aktibista eta feminista da. Besteak beste, FAMEK elkarteko, Kongoko eta Euskal Herriko emakumeen elkartea, sortzaileetako bat da, eta presidentea ere bai.

 Ibilbidea 
Marie Lucia Monsheneke Kinshasan jaio zen arren, Euskal Herrian bizi da egun, Bilbon, hain zuzen ere. Bertara 2013an iritsi zen, eta ordutik bizi da bertan 

 Formakuntza 

 UNEDen Zientzia Politiko eta Administrazioan Gradua egin zuen. 
 Nebrijako Unibertsitatean Genero Berdintasun ikastaroa burutu zuen.
 Kataluniako Unibertsitate Irekian Harreman Internazionalak ikasketak egin zituen
 Deustuko Unibertsitatean Herritar Kritiko eskola ikastaroa egin zuen.

 Aktibismoa 
Horrez guztiaz gain, Marie Lucia Monsheneke boluntarioa ere izan da eta bada irabazi asmorik gabeko hainbat elkartetan; adibidez, Zeharren, Acnurren edo Espainiako Gurutze Gorrian.

Berdintasunaren eta migrazioaren arloan esperientzia luzea du Marie Lucia Monshenekek, izan ere, gizarte-integratzailea, berdintasun agentea eta gerokultorea da Aztertzen elkartean, asistentzia zerbitzuak eskaintzen dituen elkartean, alegia. Modu berean, bere herrialdean, Kongoko Errepublika Demokratikoan, bizi den egoera zaila agerian uzteko lanean dihardu. Horrez gain, Euskal Herrian bizi diren emakume afrikar migratzaileek duten errealitatea bistaratzeko ere egiten du lan.

 FAMEK elkartean lana 
Hutsune horri erantzuteko beharra ikusita, hain zuzen, sortu zuen Marie Lucia Monshenekek, beste hainbatekin batera, FAMEK elkartea 2019ko azaroaren 23an; Egoitza Bilbon bertan daukate, eta sorreratik laguntza ematen diete zaurgarritasun-egoeran dauden emakumeei, indarkeriei aurrea hartuz eta haien eskubideak ezagutzen eta gauzatzen dituztela ziurtatuz. Horrez gain, ekintza komunitarioa eta ahizpatasun-sareak sortzeko ere egiten dute lan; emakume-taldeak bultzatzen dituzte esperientziak partekatzeko, elkarri laguntzeko eta hazteko aukerak sortzeko.https://www.euskadi.eus/contenidos/informacion/berdintasuna_igualdad/es_def/adjuntos/GUREAN/gurean_16_aldizkaria_uztaila_2023.pdf

FAMEKen presidente gisa jardunaldi, mahai-inguru, elkarrizketa, elkarretaratze, manifestazio, eta abar ugaritan parte hartu izan du Marie Lucia Monshenekek; esaterako, 2024an Emakumea, kultura aniztasuna, migrazioa eta indarkeria(k) jardunaldian parte hartu zuen Deustuko Unibertsitatean; 2025ean Abantoko Ekoetxean egin zen Resistencias feministas en un mundo en guerra izeneko mahai-inguruan parte hartu zuen.

 Aintzatespenak 

 2022an Bilboko Udalak “Aintzatespena Bilboko Emakume Migratzaileei” ekimenaren III. Edizioan, besteak beste, saria eman zion Marie Lucia Monshenekeri komunitateko emakume eragile kategorian.

 Erreferentziak 

 Kanpo estekak 

Kategoria:Kinshasarrak
Kategoria:Sestaoarrak
Kategoria:Euskal Herriko erizainak
Kategoria:Emakume erizainak
Kategoria:Kongoko Errepublika Demokratikoko emakumeak
Kategoria:Emakume ekintzaileak
Kategoria:Feministak